Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: remûködés szabályait a földmûvelésügyi miniszter állapítja meg. Ezen a felhatalmazáson alapul az ebek veszélyessé minõsítésével összefüggõ szakhatósági eljárásról és az ebek egyedi azonosításának díjáról szóló 15/1997. (III. 5.) FM rendelet. Továbbá a tvr. alapján a kormány felhatalmazást kapott, hogy a veszélyes és veszélyessé minõsített eb tartása engedélyezésének és tartásának részletes feltételeit és módját, valamint ezek ellenõrzésének rendjét rendeletben határozza
Paragraph Index: 145

remûködés szabályait a földmûvelésügyi miniszter állapítja meg. Ezen a felhatalmazáson alapul az ebek veszélyessé minõsítésével összefüggõ szakhatósági eljárásról és az ebek egyedi azonosításának díjáról szóló 15/1997. (III. 5.) FM rendelet. Továbbá a tvr. alapján a kormány felhatalmazást kapott, hogy a veszélyes és veszélyessé minõsített eb tartása engedélyezésének és tartásának részletes feltételeit és módját, valamint ezek ellenõrzésének rendjét rendeletben határozza meg. Ezen a felhatalmazáson alapul a 35/1997. (II. 26.) Kormányrendelet, amely meghatározza az engedélyezési eljárás részletszabályait. A vizsgált jogszabályokról elmondható, hogy önmagában az adatkezelés kormányrendeleti vagy miniszteri rendeleti szintû szabályozása nem sérti az adatvédelem garanciális alapelveit, ha a kötelezõ adatkezelést elrendelõ jogszabály kielégíti az Avtv. 3. § (3) bekezdésében foglalt kritériumokat, és a törvényi felhatalmazás kiterjed az eljárással összefüggõ adatkezelés részletszabályainak megalkotására is. A tvr. 1997-ben hatályba lépett rendelkezései tartalmilag nem felelnek meg a késõbb hatályba lépett Avtv. módosításnak. Különösen abban a tekintetben nem, hogy a tvr. nem nevesíti adatkezelõként az állat-egészségügyi szakhatóságot és az Országos Állat-egészségügyi Intézetet, továbbá nem határozza meg, hogy ezek a szervezetek az engedélyezési és veszélyessé minõsítési eljárásban milyen feltételekkel kezelik az eb tulajdonosának személyes adatait. Az állat-egészségügyi állomás adatkezelését a szakhatósági közremûködésre tekintettel a tvr. felhatalmazó rendelkezéseibõl ugyan le lehet vezetni, azonban szükséges a tvr. kiegészítése. Az Országos Állat-egészségügyi Intézet adatkezelése viszont különösen aggályos, mert az adatkezelés jogalapja a tvr. felhatalmazó rendelkezésébõl már nem következik, és az adatkezelést elrendelõ jogforrási szint (kormányrendelet) nem felel meg a „törvényben elrendelt adatkezelés” követelményének. A központi nyilvántartás a személyes adatok védelméhez fûzõdõ joggal összefüggésben olyan mértékû korlátozást jelent, amelyet törvényben (a tvr.-ben) az adatkezelés feltételeinek meghatározásával szükséges szabályozni. Az adatvédelmi biztos kezdeményezte a földmûvelésügyi és vidékfejlesztési miniszternél a jogszabály módosítások elõterjesztését. A miniszter az adatvédelmi biztos álláspontjával teljes mértékben egyetértett, és jelezte, hogy e tárgykörben egy teljesen új törvény megalkotását fogja kezdeményezni. (412/A/2006) Egy önkormányzat köztisztviselõje arról kért állásfoglalást, hogy a körjegyzõséghez tartozó településeken telephellyel, székhellyel rendelkezõ kereskedõk adatait kiadhatja-e a Növény- és Talajvédelmi Szolgálat részére. A zöldség-gyümölcs forgalmazásával foglalkozó kereskedõk gazdasági tevékenységüket – az egyéni vállalkozók kivételével – nem természetes személyként végzik, ezért a kereskedõk adatai fõ szabály szerint nem minõsülnek személyes adatnak, vagyis kizárólag az egyéni vállalkozók adatainak kezelésére vonatkozott a kiadott biztosi állásfoglalás. Az Avtv. rendelkezései alapján adatkezelésnek minõsül, ha a jegyzõ a Növény- és Talajvédelmi Szolgálat részére az egyéni vállalkozó kereskedõk adatait kiadja, ezért erre az érintettek hozzájárulásának hiányában kizárólag törvényi felhatalmazás alapján nyílhat lehetõség. Az Európai Közösségek Bizottsága 1148/2001/EK rendelete 3. cikkelyének (4) bekezdése szerint, a kereskedõknek biztosítaniuk kell a tagállamok által az adatbázis létrehozásához és frissítéséhez szükségesnek ítélt információt. A tagállamok meghatározzák azokat a feltételeket, amelyek szabályozzák a nem az adott tagállam területén alapított, de ott kereskedelmi tevékenységet folytató kereskedõk bekerülését az adatbázisba. Vagyis a bizottsági rendeletbõl nem következik a jegyzõ adatszolgáltatási kötelezettsége, mivel az európai jogszabály kizárólag a kereskedõk számára teszi kötelezõvé a

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes